Ιωάννης Κοραντής

Ο Ιωάννης Κοραντής (Αθήνα, 17 Ιουλίου 1948 - ) είναι Έλληνας διπλωμάτης, πρώην βουλευτής του ΛΑ.Ο.Σ. και διοικητής της ΕΥΠ.

 Βιογραφία 
Το 1967 αποφοίτησε από το Lycée Français d'Athènes και από το 1972 είναι πτυχιούχος της Νομικής Σχολής Αθηνών. Επίσης είναι τελειόφοιτος του Αmerican University,Washington D.C.

Το 1991 τοποθετήθηκε αναπληρωτής Μόνιμος Αντιπρόσωπος της Ελλάδας στο Συμβούλιο της Ευρώπης (Στρασβούργο) και κατόπιν στη Μόνιμη Ελληνική Αντιπροσωπεία στην ΕΕ (Βρυξέλλες). Το 1997 ορίζεται Διευθυντής Βαλκανικών Υποθέσεων στο Υπουργείο Εξωτερικών στην Αθήνα. Έχει διατελέσει πρέσβυς της Ελλάδας στη Σαουδική Αραβία (1994), στην Τουρκία (1999) και στο Βέλγιο (2002).http://www.hellenicparliament.gr/Vouleftes/Viografika-Stoicheia/?MPId=7472fcea-06ff-41d4-8f32-c20fe2d2b8c8 Βιογραφικό Ι.Κοραντή στον ιστότοπο της Βουλής των Ελλήνων

Στις 22 Νοεμβρίου 2004 ανέλαβε τη διοίκηση της Εθνικής Υπηρεσίας Πληροφοριών (ΕΥΠ), όπου και παρέμεινε έως τις 14 Ιουλίου 2009.http://www.ydt.gr/index.php?option=ozo_content&lang=&perform=view&id=1088&Itemid=331 Τελετή παράδοσης-ανάληψης της Διοίκησης της Εθνικής Υπηρεσίας Πληροφοριών

Το 2005 του απονεμήθηκε ο Μεγαλόσταυρος του Τάγματος του Φοίνικος και με Προεδρικό Διάταγμα διατηρεί τον τίτλο του Πρέσβεως επί τιμή.

Είναι νυμφευμένος με την Εύη Μελέτη-Κοραντή και έχουν τρία παιδιά.

 Πολιτική σταδιοδρομία 
Στις βουλευτικές εκλογές του 2009 εξελέγη για πρώτη φορά βουλευτής ως επικεφαλής του ψηφοδελτίου Επικρατείας του Λαϊκού Ορθόδοξου Συναγερμού.http://www.tanea.gr/ellada/article/?aid=4535465 Εφημερίδα ΤΑ ΝΕΑ Ο Κοραντής επικεφαλής του ψηφοδελτίου Επικρατείας του ΛΑΟΣ

Μεταξύ άλλων ήταν μέλος της Διαρκούς Επιτροπής Εθνικής Άμυνας και Εξωτερικών Υποθέσεων, μέλος της Επιτροπής Εξοπλιστικών Προγραμμάτων και Συμβάσεων και γραμματέας της Ειδικής Μόνιμης Επιτροπής Θεσμών και Διαφάνειας.

 Παραπομπές 

 Εξωτερικοί σύνδεσμοι 
 Προσωπική ιστοσελίδα Ιωάννη Κοραντή

Κατηγορία:Έλληνες διπλωμάτες
Κατηγορία:Βουλευτές εκλεγμένοι με τον ΛΑΟΣ
Κατηγορία:Έλληνες βουλευτές επικρατείας
Κατηγορία:Διοικητές της Εθνικής Υπηρεσίας Πληροφοριών
Κατηγορία:Μεγαλόσταυρος του Τάγματος του Φοίνικα